Gheorghe Gruia
<s>Gheorghe Gruia Marinescu (Bukurešt, 2. listopada 1940. – Ciudad de México, 9. prosinca 2015.), rumunjski rukometaš, trener i sportski djelatnik.</s><s>Igrao je na poziciji desnog vanjskog, a smatra ga se jednim od najboljih rukometaša svih vremena.</s>

<s>Rođen u Bukureštu 1940. godine, Gruia se rano počeo baviti rukometom te je već početkom 1960-ih godina počeo ostvarivati značajne rezultate.</s><s>Cijelu igračku karijeru proveo je kao član Steaue Bukurešt, s kojim je 1963. godine osvojio svoj prvi od ukupno osam naslova prvaka Rumunjske.</s><s>Za reprezentaciju Rumunjske debitirao je 1962. godine te je već 1964. godine osvojio svoj prvi naslov svjetskog prvaka.</s><s>Tri godine kasnije Rumunjska je osvojila broncu, a Gruia je bio najbolji desni vanjski turnira.</s><s>Godina 1968. bila je za Gruiju izrazito uspješna - sa Steauom je obranio naslov prvaka, ali osvojio i Kup prvaka, dok je s reprezentacijom osvojio zlato na Univerzijadi u Njemačkoj.</s>

<s>Godine 1970. s Rumunjskom je ponovo postao svjetski prvak, a dvije godine kasnije u Münchenu osvojio je broncu na Olimpijadi; s 37 golova bio je najbolji strijelac na Igrama.</s><s>Godinu dana kasnije, Gheorghe Gruia otišao je u mirovinu.</s><s>Godine 1978. preselio se u Meksiko, gdje je radio na popularizaciji rukometa i gdje je proveo ostatak života.</s><s>Trenirao je nekoliko meksičkih klubova, a u dva je navrata bio i izbornik reprezentacije Meksika.</s><s>U Meksiku je zbog svog djelovanja dobio titulu "oca rukometa".</s>

<s>Iz aktivnog rukometnog rada povukao se 1991. godine, a godinu dana kasnije IHF ga je proslasio najboljim igraćem svih vremena.</s><s>Godine 2000. našao se i na popisu igrača koji su bili u užem izboru za igrača XX. stoljeća.</s><s>Preminuo je 2015. godine u Meksiku od posljedica srčanog udara.</s>

<s>Rumunski rukometaši
Rukometni treneri
Svjetski prvaci u rukometu
Rumunski olimpijci
Osvajači olimpijskih medalja u rukometu</s>

